Caffael Cyhoeddus, Cymru RHAN 1 Cyflwyniad Enwi a dod i rym 1 1 Enw’r Rheoliadau hyn yw Rheoliadau Caffael (Diwygiadau Amrywiol) (Cymru) 2025. 2 Daw’r Rheoliadau hyn i rym ar 24 Chwefror 2025. Dehongli 2 Yn y Rheoliadau hyn— ystyr “ Deddf 2023 ” (“ the 2023 Act ”) yw Deddf Caffael 2023 ; ystyr “ Rheoliadau 2024 ” (“ the 2024 Regulations ”) yw Rheoliadau Caffael (Cymru) 2024 . RHAN 2 Diwygio Deddf 2023 Diwygio Atodlenni 1 a 9 i Ddeddf 2023 3 1 Mae Deddf 2023 wedi ei diwygio fel a ganlyn. 2 Yn Atodlen 1 (symiau trothwy), ym mharagraff 1(1)— a yn y geiriau o flaen y tabl— i ar ôl “the table below is” mewnosoder “the threshold set out in the corresponding row of the third column.”; ii hepgorer paragraffau (a) a (b) a’r “and” rhwng y paragraffau hynny; b yn y tabl— i hepgorer y drydedd golofn (fel bod y bedwaredd golofn yn dod yn drydedd golofn); ii ym mhennawd y drydedd golofn newydd, hepgorer “: any other contract”. 3 Hepgorer paragraff 1(1A) o Atodlen 1. 4 Yn Atodlen 9 (cyflenwyr gwladwriaethau cytuniad)— a hepgorer paragraff A1 a’r penawdau italig o’i flaen ac ar ei ôl; b ym mharagraff 9— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”; c ym mharagraff 10— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”; d ym mharagraff 11— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”; e ym mharagraff 13— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”; f ym mharagraff 17— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”; g ym mharagraff 20— i hepgorer paragraff (a) a’r “In—” o’i flaen; ii ar ddechrau paragraff (b), hepgorer “(b) any other case, the”. RHAN 3 Diwygio Rheoliadau 2024 Diwygio Rhan 1 o Reoliadau 2024 4 1 Mae Rhan 1 o Reoliadau 2024 wedi ei diwygio fel a ganlyn. 2 Yn rheoliad 3 (dehongli), yn y lle priodol mewnosoder— mae i “contract cyfleustodau” yr ystyr a roddir i “utilities contract” gan adran 6 o Ddeddf 2023; . Diwygio Rhan 2 o Reoliadau 2024 5 1 Mae Rhan 2 o Reoliadau 2024 wedi ei diwygio fel a ganlyn. 2 Yn rheoliad 4 (dehongli Rhan 2)— a yn y testun Saesneg, yn lle “(“ Deddf 2006 ”)” rhodder “(“ DC 2006 ”)”, b hepgorer y diffiniad o “contract cyfleustodau”, c yn y testun Saesneg, yn y diffiniad o “utility”, hepgorer— “ Welsh digital platform ” (“ platfform digidol Cymreig ”) means the online system provided by the Welsh Government for use by contracting authorities to whom regulation 2 applies; , a d yn y lle priodol yn y testun Saesneg, mewnosoder— “ Welsh digital platform ” (“ platfform digidol Cymreig ”) means the online system provided by the Welsh Government for use by contracting authorities to whom regulation 2 applies; . 3 Yn rheoliad 12 (gwybodaeth y cyflenwr o ran ei bersonau cysylltiedig)— a ar ddiwedd paragraff (6)(f), hepgorer “ac”, a b ym mharagraff (6)(g) hepgorer yr atalnod llawn, ac yna ar ôl paragraff (6)(g) mewnosoder— , ac h pan fo’r person cysylltiedig yn gwmni sydd wedi ei gofrestru o dan DC 2006, rhif cofrestru’r person a roddwyd o dan y Ddeddf honno. 4 Yn rheoliad 13 (gwybodaeth y cyflenwr o ran seiliau dros wahardd)— a ym mharagraff (1), yn lle “(13)” rhodder “(13A)”, b ar ddiwedd paragraff (8)(a)(i), mewnosoder “neu”, c ar ddiwedd paragraff (13)(d)(ii), mewnosoder “ac”, d hepgorer paragraff (13)(e) a’r “ac” ar ei ôl, ac e ar ôl paragraff (13), mewnosoder— 13A Os yw’r cyflenwr neu un neu ragor o bersonau cysylltiedig wedi bod yn destun digwyddiad a grybwyllir ym mharagraffau (2) i (12), unrhyw dystiolaeth bod y cyflenwr neu’r person cysylltiedig— a wedi cymryd y digwyddiad o ddifrif, er enghraifft drwy dalu unrhyw ddirwy neu iawndal, b wedi cymryd camau i atal y digwyddiad rhag digwydd eto, er enghraifft drwy newid staff neu reolwyr, neu roi gweithdrefnau neu hyfforddiant ar waith, ac c wedi ymrwymo i gymryd camau ataliol pellach, pan fo hynny’n briodol. 5 Yn rheoliad 19(2) (hysbysiadau tendro: gweithdrefn agored), hepgorer is-baragraff (v). 6 Yn rheoliad 20(2) (hysbysiadau tendro: gweithdrefn hyblyg gystadleuol)— a hepgorer yr “ac” ar ôl is-baragraff (g), a b yn is-baragraff (h) hepgorer yr atalnod llawn, ac yna ar ôl is-baragraff (h) mewnosoder— , ac i a yw dogfen dendro gysylltiedig yn cael ei darparu, neu y gall gael ei darparu, yn unol â’r hysbysiad tendro ar ôl y dyddiad y bydd yr hysbysiad hwnnw yn cael ei gyhoeddi ac, os felly, dolen i’r dudalen we lle y bydd yn cael ei darparu, neu esboniad ynghylch sut y bydd y ddogfen yn cael ei darparu. 7 Yn rheoliad 27 (hysbysiadau tryloywder)— a ar ôl paragraff (2)(d), mewnosoder— da yn achos caffaeliad pan fo’r cyfiawnhad dros ddyfarnu yn uniongyrchol ym mharagraff 8 o Atodlen 5 i Ddeddf 2023 yn gymwys, codau adnabod unigryw y weithdrefn dendro gystadleuol gynharach (sef cod adnabod y caffaeliad) a’r contract cynharach y cyfeirir atynt ym mharagraff 8(a) o Atodlen 5, ; b ar ôl paragraff (2)(k)(i), hepgorer “a”; c ar ôl paragraff (2)(k)(ii), mewnosoder— a iii y cyfiawnhad dros ddyfarnu yn uniongyrchol yn Atodlen 5 i Ddeddf 2023 sy’n gymwys, ac esboniad ynghylch pam y mae’r awdurdod contractio yn ystyried ei fod yn gymwys, ; d ar ôl paragraff (2)(p), mewnosoder— pa disgrifiad o unrhyw opsiwn a fydd yn cael ei gynnwys yn y contract— i i gyflenwi nwyddau, gwasanaethau neu weithiau ychwanegol, neu ii i estyn neu adnewyddu cyfnod y contract, . 8 Yn rheoliad 28 (hysbysiadau dyfarnu contract ac eithrio’r rhai a gyhoeddir gan gyfleustodau preifat)— a ym mharagraff (2)(e)(vi), hepgorer “(mae i “person â chyswllt” yr ystyr a roddir i “associated person” gan adran 26(4) o Ddeddf 2023)”, a b ar ôl paragraff (8), mewnosoder— 9 Yn y rheoliad hwn, mae i “person â chyswllt” yr ystyr a roddir i “associated person” gan adran 26(4) o Ddeddf 2023. 9 Yn rheoliad 30 (hysbysiadau dyfarnu contract a gyhoeddir gan gyfleustodau preifat: dyfarniadau uniongyrchol)— a ar ôl paragraff (2)(g)(i), hepgorer “a”, a b ar ôl paragraff (2)(g)(ii), mewnosoder— a iii y cyfiawnhad dros ddyfarnu yn uniongyrchol yn Atodlen 5 i Ddeddf 2023 sy’n gymwys, ac esboniad ynghylch pam y mae’r awdurdod contractio yn ystyried ei fod yn gymwys, . 10 Yn rheoliad 36 (hysbysiadau manylion contract: dyfarniad uniongyrchol), yn lle paragraff (2)(e), rhodder— e os yw is-baragraff (d) yn gymwys— i y cyfiawnhad dros ddyfarnu yn uniongyrchol yn Atodlen 5 i Ddeddf 2023 sy’n gymwys, ac esboniad ynghylch pam y mae’r awdurdod contractio yn ystyried ei fod yn gymwys, ii y drosedd, neu’r digwyddiad arall a grybwyllir yn Atodlen 6 i Ddeddf 2023, y mae’r cyflenwr yn gyflenwr gwaharddedig yn rhinwedd y drosedd honno neu’r digwyddiad hwnnw, a iii pa sail yn adran 41(5) o Ddeddf 2023 sy’n gymwys, ac esboniad ynghylch pam y mae’r awdurdod contractio yn ystyried ei bod yn gymwys, . 11 Yn rheoliad 39(2) (hysbysiadau cydymffurfedd taliadau)— a ar ôl is-baragraff (c), mewnosoder— ca cyfran yr anfonebau a dalwyd, yn unol â’r teler yn adran 68(2) o Ddeddf 2023, yn ystod y cyfnod adrodd, wedi ei mynegi fel canran o gyfanswm nifer yr anfonebau a dalwyd, neu a ddylai fod wedi eu talu, yn unol â’r teler hwnnw o fewn y cyfnod adrodd, ; b ym mharagraff (5), yn lle “gyfeiriad”, yn y lle cyntaf y mae’n digwydd, rhodder “cynnwys cyfeiriad”. Diwygio Rhan 3 o Reoliadau 2024 6 Ar ôl rheoliad 45 (ystyr “works” ym mharagraff 5(1) o Atodlen 1 i Ddeddf 2023), mewnosoder— Contractau esempt: cyfrifiadau personau ymgysylltiedig 45A 1 At ddibenion y prawf trosiant (“ turnover test ym mharagraff 6(3) o Atodlen 2 i Ddeddf 2023, mae— a swm trosiant ymgysylltiedig person ymgysylltiedig i’w gyfrifo gan ddefnyddio swm cyfan ei drosiant ymgysylltiedig a gynhyrchwyd dros y cyfnod perthnasol, a b cyfanswm trosiant person ymgysylltiedig i’w gyfrifo gan ddefnyddio cyfanswm cyfan ei drosiant a gynhyrchwyd dros y cyfnod perthnasol. 2 Pan na fo swm trosiant ymgysylltiedig neu gyfanswm trosiant person ymgysylltiedig ar gael ar gyfer y cyfnod perthnasol cyfan oherwydd bod y person ymgysylltiedig wedi cael ei greu neu wedi cychwyn ei weithgareddau ar ôl i’r cyfnod perthnasol ddechrau, mae’r swm trosiant ymgysylltiedig a chyfanswm y trosiant i’w gyfrifo yn unol â pharagraff (3). 3 Mae swm trosiant ymgysylltiedig a chyfanswm trosiant person ymgysylltiedig i’w gyfrifo— a pan na fu trosiant yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau o ddyddiad dyfarnu’r contract; b mewn unrhyw achos arall, gan ddefnyddio— i unrhyw drosiant ymgysylltiedig neu gyfanswm y trosiant, yn ôl y digwydd, a gynhyrchwyd yn ystod y cyfnod perthnasol, a ii rhagamcanion busnes credadwy, sy’n dechrau o ddyddiad dyfarnu’r contract, ar gyfer unrhyw ran o’r cyfnod o dair blynedd nad yw paragraff (i) yn ei chwmpasu. 4 Wrth gyfrifo’r swm trosiant ymgysylltiedig a chyfanswm y trosiant mewn perthynas â pherson (“ A ”), mae trosiant cyfwerth person, sy’n berson ymgysylltiedig mewn perthynas ag A ond nad y cyfleustod mohono, i’w drin fel rhan o drosiant A. 5 Yn y rheoliad hwn— ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â throsiant ar gyfer y cyfnod yn is-baragraff (a) ar gael, cyfnod o dair blynedd sy’n cyfateb i gyfnodau cyfrifyddu’r person ymgysylltiedig ac sy’n gorffen heb fod yn gynharach na blwyddyn cyn dyddiad dyfarnu’r contract; ystyr “ trosiant cyfwerth ” (“ equivalent turnover ”)— pan fo’r prawf trosiant yn cael ei gymhwyso mewn cysylltiad â chontract cyfleustodau ar gyfer cyflenwi nwyddau, mewn cysylltiad ag— y swm trosiant ymgysylltiedig, yw trosiant sy’n deillio o gyflenwi nwyddau i’r cyfleustod neu i’r personau eraill sy’n ymgysylltiedig â’r cyfleustod; cyfanswm y trosiant, yw cyfanswm y trosiant sy’n deillio o gyflenwi nwyddau, pan fo’r nwyddau hynny, at ddibenion paragraff (i), yr un fath â’r nwyddau y mae A yn eu cyflenwi i’r cyfleustod neu i’r personau eraill sy’n ymgysylltiedig â’r cyfleustod, neu’n debyg i’r nwyddau hynny, ac yn cael eu cyflenwi dros y cyfnod perthnasol neu, pan fo trosiant A wedi ei gyfrifo yn unol â pharagraff (3), dros gyfnod tair blynedd cyfatebol; pan fo’r prawf trosiant yn cael ei gymhwyso mewn cysylltiad â chontract cyfleustodau ar gyfer cyflenwi gwasanaethau, mewn cysylltiad ag— y swm trosiant ymgysylltiedig, yw trosiant sy’n deillio o gyflenwi gwasanaethau i’r cyfleustod neu i’r personau eraill sy’n ymgysylltiedig â’r cyfleustod; cyfanswm y trosiant, yw cyfanswm y trosiant sy’n deillio o gyflenwi gwasanaethau, pan fo’r gwasanaethau hynny, at ddibenion paragraff (i), yr un fath â’r gwasanaethau y mae A yn eu cyflenwi i’r cyfleustod neu i’r personau eraill sy’n ymgysylltiedig â’r cyfleustod, neu’n debyg i’r gwasanaethau hynny, ac yn cael eu cyflenwi dros y cyfnod perthnasol neu, pan fo trosiant A wedi ei gyfrifo yn unol â pharagraff (3), dros gyfnod tair blynedd cyfatebol; pan fo’r prawf trosiant yn cael ei gymhwyso mewn cysylltiad â chontract cyfleustodau ar gyfer cyflenwi gweithiau, mewn cysylltiad ag— y swm trosiant ymgysylltiedig, yw trosiant sy’n deillio o gyflenwi gweithiau i’r cyfleustod neu i’r personau eraill sy’n ymgysylltiedig â’r cyfleustod; cyfanswm y trosiant, yw cyfanswm y trosiant sy’n deillio o gyflenwi gweithiau, pan fo’r gweithiau hynny, at ddibenion paragraff (i), yr un fath â’r gweithiau y mae A yn eu cyflenwi i’r cyfleustod neu i’r personau eraill sy’n ymgysylltiedig â’r cyfleustod, neu’n debyg i’r gweithiau hynny, ac yn cael eu cyflenwi dros y cyfnod perthnasol neu, pan fo trosiant A wedi ei gyfrifo yn unol â pharagraff (3), dros gyfnod tair blynedd cyfatebol. Cyfrifiadau gweithredwyr nwy neu wres 45B 1 At ddibenion paragraff 1(2)(c) o Atodlen 4 i Ddeddf 2023— a mae swm y nwy neu’r gwres a gyflenwyd i’r rhwydwaith i’w gyfrifo gan ddefnyddio cyfanswm y trosiant a gynhyrchwyd drwy gyflenwi nwy neu wres gan y gweithredwr i’r rhwydwaith (“trosiant rhwydwaith”) yn ystod y cyfnod perthnasol, a b mae swm trosiant y gweithredwr i’w gyfrifo gan ddefnyddio cyfanswm trosiant y gweithredwr yn ystod y cyfnod perthnasol. 2 Pan na fo trosiant rhwydwaith neu gyfanswm trosiant gweithredwr ar gael ar gyfer y cyfnod perthnasol cyfan oherwydd bod y gweithredwr wedi cael ei greu neu wedi cychwyn ei weithgareddau ar ôl i’r cyfnod perthnasol ddechrau, mae’r trosiant i’w gyfrifo yn unol â pharagraff (3). 3 Mae trosiant rhwydwaith a chyfanswm trosiant gweithredwr i’w gyfrifo— a pan na fu trosiant yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau o ddyddiad dyfarnu’r contract; b mewn unrhyw achos arall, gan ddefnyddio— i unrhyw drosiant rhwydwaith neu gyfanswm y trosiant, yn ôl y digwydd, a gynhyrchwyd yn ystod y cyfnod perthnasol, a ii rhagamcanion busnes credadwy, sy’n dechrau o ddyddiad dyfarnu’r contract, ar gyfer unrhyw ran o’r cyfnod o dair blynedd nad yw paragraff (i) yn ei chwmpasu. 4 Yn y rheoliad hwn— ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â nwy a gwres a gyflenwyd i’r rhwydwaith neu’r trosiant ar gyfer y cyfnod yn is-baragraff (a) ar gael, cyfnod o dair blynedd sy’n cyfateb i gyfnodau cyfrifyddu’r gweithredwr, sy’n gorffen â’r chwarter olaf cyn dyddiad dyfarnu’r contract y mae gan y gweithredwr wybodaeth o’r fath ar ei gyfer; ystyr “ chwarter ” (“ quarter ”) yw cyfnod o dri mis sy’n dechrau â 1 Ionawr, 1 Ebrill, 1 Gorffennaf neu 1 Hydref mewn unrhyw flwyddyn benodol. Cyfrifiadau gweithredwyr trydan 45C 1 At ddibenion paragraff 2(2)(d) o Atodlen 4 i Ddeddf 2023— a mae swm y trydan a gyflenwyd i’r rhwydwaith i’w gyfrifo gan ddefnyddio cyfanswm y trydan a gyflenwyd gan y gweithredwr i’r rhwydwaith yn ystod y cyfnod perthnasol, a b mae swm yr ynni a gynhyrchwyd gan y gweithredwr i’w gyfrifo gan ddefnyddio cyfanswm yr ynni a gynhyrchwyd gan y gweithredwr yn ystod y cyfnod perthnasol. 2 Pan na fo swm y trydan a gyflenwyd gan y gweithredwr i’r rhwydwaith, neu swm yr ynni a gynhyrchwyd gan y gweithredwr, ar gael ar gyfer y cyfnod perthnasol cyfan oherwydd bod y gweithredwr wedi cael ei greu neu wedi cychwyn ei weithgareddau ar ôl i’r cyfnod perthnasol ddechrau, mae swm y trydan a gyflenwyd gan y gweithredwr i’r rhwydwaith a swm yr ynni a gynhyrchwyd gan y gweithredwr i’w gyfrifo yn unol â pharagraff (3). 3 Mae swm y trydan a gyflenwyd gan y gweithredwr i’r rhwydwaith a swm yr ynni a gynhyrchwyd gan y gweithredwr i’w gyfrifo— a pan na fo trydan wedi cael ei gyflenwi neu pan na fo ynni wedi cael ei gynhyrchu yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau o ddyddiad dyfarnu’r contract; b mewn unrhyw achos arall, gan ddefnyddio— i unrhyw drydan a gyflenwyd i’r rhwydwaith neu unrhyw ynni a gynhyrchwyd, yn ôl y digwydd, yn ystod y cyfnod perthnasol, a ii rhagamcanion busnes credadwy, sy’n dechrau o ddyddiad dyfarnu’r contract, ar gyfer unrhyw ran o’r cyfnod o dair blynedd nad yw paragraff (i) yn ei chwmpasu. 4 Yn y rheoliad hwn— ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â’r trydan a gyflenwyd neu’r ynni a gynhyrchwyd ar gyfer y cyfnod yn is-baragraff (a) ar gael, cyfnod o dair blynedd sy’n cyfateb i gyfnodau cyfrifyddu’r gweithredwr, sy’n gorffen â’r chwarter olaf cyn dyddiad dyfarnu’r contract y mae gan y gweithredwr wybodaeth o’r fath ar ei gyfer; ystyr “ chwarter ” (“ quarter ”) yw cyfnod o dri mis sy’n dechrau â 1 Ionawr, 1 Ebrill, 1 Gorffennaf neu 1 Hydref mewn unrhyw flwyddyn benodol. Cyfrifiadau gweithredwyr dŵr 45D 1 At ddibenion paragraff 3(4)(d) o Atodlen 4 i Ddeddf 2023— a mae swm y dŵr yfed a gyflenwyd i’r rhwydwaith i’w gyfrifo gan ddefnyddio cyfanswm y dŵr yfed a gyflenwyd gan y gweithredwr i’r rhwydwaith yn ystod y cyfnod perthnasol, a b mae swm y dŵr yfed a gynhyrchwyd gan y gweithredwr i’w gyfrifo gan ddefnyddio cyfanswm y dŵr yfed a gynhyrchwyd gan y gweithredwr yn ystod y cyfnod perthnasol. 2 Pan na fo swm y dŵr yfed a gyflenwyd gan y gweithredwr i’r rhwydwaith, neu swm y dŵr yfed a gynhyrchwyd gan y gweithredwr, ar gael ar gyfer y cyfnod perthnasol cyfan oherwydd bod y gweithredwr wedi cael ei greu neu wedi cychwyn ei weithgareddau ar ôl i’r cyfnod perthnasol ddechrau, mae swm y dŵr yfed a gyflenwyd a swm y dŵr yfed a gynhyrchwyd i’w gyfrifo yn unol â pharagraff (3). 3 Mae swm y dŵr yfed a gyflenwyd gan y gweithredwr i’r rhwydwaith a swm y dŵr yfed a gynhyrchwyd gan y gweithredwr i’w gyfrifo— a pan na fo dŵr yfed wedi cael ei gyflenwi neu pan na fo dŵr yfed wedi cael ei gynhyrchu yn ystod y cyfnod perthnasol, gan ddefnyddio rhagamcanion busnes credadwy ar gyfer cyfnod o dair blynedd sy’n dechrau o ddyddiad dyfarnu’r contract; b mewn unrhyw achos arall, gan ddefnyddio— i unrhyw ddŵr yfed a gyflenwyd i’r rhwydwaith neu unrhyw ddŵr yfed a gynhyrchwyd, yn ôl y digwydd, yn ystod y cyfnod perthnasol, a ii rhagamcanion busnes credadwy, sy’n dechrau o ddyddiad dyfarnu’r contract, ar gyfer unrhyw ran o’r cyfnod o dair blynedd nad yw paragraff (i) yn ei chwmpasu. 4 Yn y rheoliad hwn— ystyr “ cyfnod perthnasol ” (“ relevant period ”) yw naill ai— y cyfnod o dair blynedd sy’n gorffen â dyddiad dyfarnu’r contract, neu pan na fo gwybodaeth sy’n ymwneud â dŵr yfed a gyflenwyd neu a gynhyrchwyd ar gyfer y cyfnod yn is-baragraff (a) ar gael, cyfnod o dair blynedd sy’n cyfateb i gyfnodau cyfrifyddu’r gweithredwr, sy’n gorffen â’r chwarter olaf cyn dyddiad dyfarnu’r contract y mae gan y gweithredwr wybodaeth o’r fath ar ei gyfer; ystyr “ chwarter ” (“ quarter ”) yw cyfnod o dri mis sy’n dechrau â 1 Ionawr, 1 Ebrill, 1 Gorffennaf neu 1 Hydref mewn unrhyw flwyddyn benodol. Diwygio Rhan 4 o Reoliadau 2024 7 1 Mae Rhan 4 o Reoliadau 2024 wedi ei diwygio fel a ganlyn. 2 Yn rheoliad 46(3)— a yn y testun Saesneg, yn is-baragraff (b) hepgorer “(“ gweithiau ”)”, a b yn y testun Saesneg, yn is-baragraff (c) hepgorer “(“ contract gweithiau ”)”. 3 Yn rheoliad 49, yn y testun Saesneg, hepgorer “(“ hysbysiad cyhoeddus ”)”. Diwygio Atodlen 2 i Reoliadau 2024 8 1 Mae’r Tabl yn Atodlen 2 i Reoliadau 2024 (awdurdodau llywodraeth ganolog) wedi ei ddiwygio fel a ganlyn. 2 Yn y golofn ar y chwith (awdurdod arweiniol (1))— a yn lle “Comisiwn Cynulliad Cenedlaethol Cymru” rhodder “Comisiwn y Senedd”, b yn lle “Cyngor Gofal Cymru” rhodder “Gofal Cymdeithasol Cymru”, ac c yn lle “Chwaraeon Cymru” rhodder “Cyngor Chwaraeon Cymru, a elwir yn “Chwaraeon Cymru””. 3 Yn y golofn ar y dde (awdurdod perthynol (2))— a yn lle “Cyngor Cyllido Addysg Uwch Cymru” rhodder “Y Comisiwn Addysg Drydyddol ac Ymchwil”, b yn lle “Ymddiriedolaethau Gwasanaeth Iechyd Gwladol Cymru a Byrddau Iechyd Lleol Cymru” a “Cyrff GIG Cymru” rhodder— Y Gwasanaeth Iechyd Gwladol Bwrdd Iechyd Lleol a sefydlwyd o dan adran 11 o Ddeddf y Gwasanaeth Iechyd Gwladol (Cymru) 2006 Ymddiriedolaeth GIG a sefydlwyd o dan adran 18 o’r Ddeddf honno Awdurdod Iechyd Arbennig a sefydlwyd o dan adran 22 o’r Ddeddf honno. Mark Drakeford Ysgrifennydd y Cabinet dros Gyllid a’r Gymraeg, un o Weinidogion Cymru 19 Chwefror 2025